Musa Amer Obaid

Musa Amer Obaid, alkuperäiseltä nimeltään Moses Kipkirui, (s. 18. huhtikuuta 1985 Kenia) on alkujaan kalenjin-heimosta lähtöisin oleva estejuoksija, joka tätä nykyä edustaa  Qataria.

Vuonna 2004 Musa Amer Obaid saavutti Ipohissa Aasian nuorten mestaruuden 3 00 metrin estejuoksussa. Kuukautta myöhemmin hän juoksi Grossetossa nuorten MM-hopealle. Ateenan olympialaisissa 19-vuotias Musa Amer Obaid raivasi tiensä finaaliin, jossa sijoittui lopulta neljänneksi varmistaen kalenjin-heimon miesten neloisvoiton.

2005 Helsingin MM-kisoissa hän sijoittui estejuoksussa 9. sijalle ja Monacossa käydyssä IAAF:n yleisurheilufinaalissa seitsemänneksi. 

Vuonna 2006 Musa Amer jäi kiinni testosteroni-dopingista. Hän oli kilpailukiellossa syyskuusta 2006 - syyskuuhun 2008.

Musa Amer Obaid on 180 senttimetriä pitkä ja painaa 64 kilogrammaa. Hänen ennätyksensä 3 000 metrin esteissä on 8.07,18, minkä hän juoksi Ateenan olympiafinaalissa 24. elokuuta 2004.

Katso myös
Luettelo kansalaisuuttaan vaihtaneista yleisurheilijoista

Lähteet

Aiheesta muualla 	
 

Qatarilaiset estejuoksijat
Vuonna 1985 syntyneet
Elävät henkilöt
Dopingrikkomuksesta tuomitut qatarilaiset
Dopingrikkomuksesta tuomitut yleisurheilijat